 Qorraxdu: Qorraxdu waa rajada nolosha waa astaanta shaqada iyo risiq raadinta waa tilmaamta saacadaha cibaadada, waa sababta roobka dhalisa, waa waqtiga ugu qaalisan ee aynu danteenna raacanno, laakiin ninku waa uu u quudhi waayey in uu gabadha ku tilmaamo qorax oo waxa uu kala bakhaylayaa wanaaggaa, markaasuu ka dhigay dayax, Haa, dayaxu waa astaanta caajiska iyo hurdada, waa xilliga kifaaxa nolosha laga nasto, waa waqtiga la qorsheeyo wixii berry la yeeli lahaa. 